|  |
| --- |
|  |
| **GULBENES NOVADA PAŠVALDĪBA** |
| Reģ.Nr.90009116327 |
| Ābeļu iela 2, Gulbene, Gulbenes nov., LV-4401 |
| Tālrunis 64497710, mob.26595362, e-pasts: dome@gulbene.lv, www.gulbene.lv |

**GULBENES NOVADA PAŠVALDĪBAS DOMES LĒMUMS**

Gulbenē

|  |  |
| --- | --- |
| **2024.gada 27. decembrī** | **Nr. GND/2024/** |
|  | **(protokols Nr. ; .p.)** |

**Par pašvaldības līdzfinansējumu biedrības “KAPO” projektam “Kalnienas teritorijas kopšanas tehnikas iegāde”**

Gulbenes novada pašvaldībā 2024.gada 6.decembrī saņemts biedrības “KAPO”, reģ.nr. 40008143761, iesniegums (lietvedībā reģ.nr. GND/17.3/24/2532-K), kurā biedrība “KAPO” lūdz Gulbenes novada pašvaldības domi atbalstīt biedrības “KAPO” projektu “Kalnienas teritorijas kopšanas tehnikas iegāde”, ar līdzfinansējuma nodrošināšanu līdz 20 procentiem no attiecināmajām izmaksām jeb līdz 4574,89 EUR (četri tūkstoši pieci simti septiņdesmit četri *euro* astoņdesmit deviņi centi) apmērā, kas iesniegts biedrības “SATEKA” izsludinātajā atklātā LEADER projektu konkursa 2.kārtā. Projekta mērķis ir "roku darba" samazināšana un atvieglošana Kalnienas kopienai, sakopta un estētiska Kalnienas ciemata centra nodrošināšanā. Projektā plānota zāles pļāvēja raidera ar pļaušanas bloku un krūmgrieža iegāde. Kopējās plānotās projekta izmaksas ir 22874,46 EUR (divdesmit divi tūkstoši astoņi simti septiņdesmit četri *euro* četrdesmit seši centi). Biedrības “KAPO” nomā ir daļa Kalnienas parka un kalnienieši regulāri pulcējas Kalnienas teritorijas sakopšanas talkās. Ņemot vērā, ka ar projekta iegādāto tehniku biedrības biedri un kopienas locekļi ātrāk spēs veikt Kalnienas teritorijas kopšanu, kopšanas tehniku varēs izmantot arī pašvaldības piederošā īpašuma Kalnienas centrā uzturēšanai. Biedrība “KAPO” ir sabiedriskā labuma organizācija kopš 2012.gada.

2024.gada 14.novembrī biedrība “KAPO” saņēmusi biedrības “SATEKA” pozitīvu lēmumu (Nr.2024/KLP/4.5-e-15, skat. pielikumā), ka iesniegtais projekta pieteikums atbilst SVVA Stratēģijai un projekts tiek virzīts uz Lauku atbalsta dienesta vērtēšanu finansējuma saņemšanai. Biedrība “SATEKA” piešķīrusi projektam paaugstinātu projekta atbalsta intensitāti (80% no attiecināmajām izmaksām), jo atbilstoši vērtēšanas kritērijiem biedrībai un kopienai ir viedās kopienas pazīmes.

2024.gada 13.decembrī Gulbenes novada pašvaldībā saņemts biedrības “KAPO” e-pasts ar Lauku atbalsta dienesta 2024.gada 13.decembra lēmumu nr. 07.24.015199 par projekta iesnieguma apstiprināšanu.

Ņemot vērā iepriekš minēto, pamatojoties uz Pašvaldību likuma 4.panta pirmās daļas 2.punktu, kas nosaka, ka pašvaldībām autonomās funkcijas ir gādāt par pašvaldības administratīvās teritorijas labiekārtošanu un sanitāro tīrību; 4.panta pirmās daļas 20.punktu, kas nosaka, ka pašvaldībām autonomās funkcijas ir veicināt dabas kapitāla ilgtspējīgu pārvaldību un apsaimniekošanu, 5.panta 1.daļu, kas nosaka, ka pašvaldība savas administratīvās teritorijas iedzīvotāju interesēs var brīvprātīgi īstenot iniciatīvas ikvienā jautājumā, ja tās nav citu institūciju kompetencē un šādu darbību neierobežo citi likumi, un 10.panta pirmās daļas 21.punktu, kas nosaka, ka dome ir tiesīga izlemt ikvienu pašvaldības kompetences jautājumu un tikai domes kompetencē ir  pieņemt lēmumus citos ārējos normatīvajos aktos paredzētajos gadījumos, kā arī ņemot vērā Attīstības un tautsaimniecības komitejas un Finanšu komitejas ieteikumu, atklāti balsojot: PAR \_\_\_ (\_\_\_\_), PRET \_\_\_ (\_\_\_\_), ATTURAS \_\_\_ (\_\_\_\_), Gulbenes novada pašvaldības dome NOLEMJ**:**

1. PIEŠĶIRT biedrības “KAPO” projekta “Kalnienas teritorijas kopšanas tehnikas iegāde” īstenošanai **līdzfinansējumu 10 % apmērā** no attiecināmajām izmaksām jeb 2287,44 EUR ( divi tūkstoši divi simti astoņdesmit septiņi *euro*, četrdesmit četri centi) apmērā.
2. UZDOT Gulbenes novada Centrālās pārvaldes Finanšu nodaļai segt nepieciešamo finansējumu no Gulbenes novada pašvaldības budžeta 2025.gadam paredzētajiem finanšu līdzekļiem.
3. UZDOT Gulbenes novada Centrālās pārvaldes Juridiskās un personālvadības nodaļai sagatavot līguma par finansiālā atbalsta piešķiršanu projektu.

Gulbenes novada pašvaldības domes priekšsēdētājs A.Caunītis